EkBass/fiwiki-20250220-pages-articles huggingface dataset:
Joel (jalkapalloilija)

Joel Camargo (18. syyskuuta 1946 Santos, São Paulo – 23. toukokuuta 2014 Santos, São Paulo) oli brasilialainen jalkapalloilija ja maailmanmestari. Seurajoukkueurallaan hän edusti seuraavia joukkueita: * 1963 Associação Atlética Portuguesa * 1963–1971 Santos FC * 1971–1972 Paris Saint-Germain * 1973 Saad PSG:ia hän edusti vain kahdessa ottelussa. Joel pelasi puolustajana Brasilian jalkapallomaajoukkueessa, joka voitti kultaa Meksikon MM- kilpailuissa 1970. Kaikkiaan hän edusti maataan 27 kertaa virallisissa otteluissa vuosien 1964 ja 1970 välillä. ==Lähteet== Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1946 syntyneet Luokka:Vuonna 2014 kuolleet
Paulo Mendes Campos

Paulo Mendes Campos (28. helmikuuta 1922 Belo Horizonte, Brasilia – 1. heinäkuuta 1991 Rio de Janeiro, Brasilia) oli brasilialainen kirjailija ja toimittaja. Hän käänsi portugaliksi englannin- ja ranskankielistä kirjallisuutta, muun muassa William Shakespearea. ==Teokset== * A palavra escrita (1951) * Forma e expressão do soneto (1952) * O cego de Ipanema (1962) * Supermercado (1976) * Crônicas Escolhidas (1981) Luokka:Portugalinkieliset kirjailijat Luokka:Brasilialaiset kirjailijat Luokka:Brasilialaiset toimittajat Luokka:Vuonna 1922 syntyneet Luokka:Vuonna 1991 kuolleet
Kulje tietäni

Kulje tietäni () on vuonna 1944 ensi-iltansa saanut Leo McCareyn ohjaama yhdysvaltalainen komediamusikaali. Elokuvan pääosassa on Bing Crosbyn näyttelemä nuori pappi, jonka uusista metodeista Barry Fitzgeraldin esittämä vanha pappi ei pidä. Elokuva voitti seitsemän Oscaria, joiden joukossa olivat palkinnot parhaasta elokuvasta ja parhaasta miespääosasta. Se oli kaikkiaan kymmenen Oscarin ehdokkaana. Sekä Crosby että Fitzgerald saivat Oscarin suorituksessaan. Fitzgerald oli ehdokkaana kahdessa kategoriassa samasta elokuvasta, jonka takia sääntöjä muutettiin vuoden 1944 Oscar-gaalan jälkeen. New Yorkin elokuvakriitikot valitsivat vuonna 1944 Fitzgeraldin parhaaksi näyttelijäksi, Leo McCareyn parhaaksi ohjaajaksi ja "Kulje tietäni" parhaaksi elokuvaksi. == Lähteet == Luokka:Vuoden 1944 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset komediaelokuvat Luokka:Leo McCareyn ohjaamat elokuvat Luokka:Yhdysvaltalaiset mustavalkoelokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar-palkinnon saaneet elokuvat Luokka:Parhaan miessivuosan Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Parhaan laulun Oscar- palkinnon saaneet elokuvat Luokka:Golden Globe -palkitut elokuvat Luokka:Kristinuskosta kertovat elokuvat
Augustin Bea

Augustin Bea (28. toukokuuta 1881 – 16. marraskuuta 1968) oli saksalainen jesuiitta. Hänet vihittiin papiksi 25. elokuuta 1912 ja piispaksi 19. huhtikuuta 1962. Hän oli yksi katolisen kirkon kardinaaleista vuodesta 1959. Hän osallistui vuoden 1963 konklaaviin ja Vatikaanin toiseen kirkolliskokoukseen. Hän toimi kuolemaansa saakka Kristillisen yhteyden edistämisen paavillisen neuvoston puheenjohtajana. Bea oli merkittävä eksegeetikko. ==Aiheesta muualla== *Catholic-hierarchy.org: Augustin Cardinal Bea, S.J. Luokka:Saksalaiset kardinaalit Luokka:Katoliset arkkipiispat Luokka:Saksalaiset teologit Luokka:Vuonna 1881 syntyneet Luokka:Vuonna 1968 kuolleet
Tesso Nilon kansallispuisto

Tesso Nilon kansallispuisto () on kansallispuisto Riaun provinssissa, Sumatran saarella Indonesiassa. Puisto perustettiin vuonna 2004. Kansallispuistossa elää erittäin uhanalaisia sumatrannorsuja ja äärimmäisen uhanalaisia sumatrantiikereitä. Puisto kärsii laittomista hakkuista ja uudisasutuksesta. Indonesian hallitus sitoutui vuonna 2008 laajentamaan kansallispuiston 86 000 hehtaarin laajuiseksi aiemmasta runsaasta 38 000 hehtaarista. == Lähteet == == Aiheesta muualla == * World Database on Protected Areas: Tesso Nilo * WWF Indonesia: Tessa Nilo Luokka:Indonesian kansallispuistot Luokka:Sumatra
Johannes Joachim Degenhardt

thumb|right|Johannes Joachim Degenhardt lokakuussa 2001 Johannes Joachim Degenhardt (31. tammikuuta 1926 – 25. heinäkuuta 2002) oli saksalainen pappi, joka toimi Paderbornin katolisena arkkipiispana vuodesta 1974. Hänestä tuli myös kardinaali vuonna 2001. Hän ei kuitenkaan ennättänyt osallistua yhteenkään konklaaviin. Degenhardtin seuraajaksi astui Paderbornissa Hans- Josef Becker. ==Aiheesta muualla== *Catholic-hierarchy.org: Johannes Joachim Cardinal Degenhardt Luokka:Saksalaiset kardinaalit Luokka:Katoliset arkkipiispat Luokka:Vuonna 1926 syntyneet Luokka:Vuonna 2002 kuolleet
Hans-Josef Becker

thumb|right|Hans-Josef Becker Hans-Josef Becker (s. 8. kesäkuuta 1948) on saksalainen kirkonmies. Hän sai vihkimyksensä papiksi 11. kesäkuuta 1977 ja piispaksi 23. tammikuuta 2000. Hän on toiminut Paderbornin katolisena arkkipiispana Johannes Joachim Degenhardtin seuraajana vuodesta 2003. ==Aiheesta muualla== *Catholic-hierarchy.org: Archbishop Hans-Josef Becker Luokka:Saksalaiset papit Luokka:Katoliset arkkipiispat Luokka:Vuonna 1948 syntyneet Luokka:Elävät henkilöt
Masoreettinen teksti

Masoreettinen teksti (lyh. MT tai 𝕸) on heprealaisen Raamatun tekstiperhe, joka muodostaa juutalaisuudessa pyhien kirjoitusten tarkan muodon. Sen tuotti Lähi-idässä työskennellyt masoreettinen koulukunta 800–1000-luvuilla. Masoreetit lisäsivät lukemisen helpottamiseksi heprealaiseen konsonanttitekstiin vokaalimerkit. Tunnetuin masoreettinen käsikirjoitus on Codex Leningradensis vuodelta 1009 (myös nimellä Codex Petropolitanus).Kuula, Nissinen & Riekkinen, s. 24–32 Tanakin tekstien kanonisoinnin myötä vuoden 100 jaa. tienoilla se kopioitiin jatkossa kaikkine kielioppivirheineen ja väärin päin kääntyneitä kirjaimia myöten. Kaikki poikkeavat tekstit poltettiin. Tästä syystä vanhimmat säilyneet tekstikokoelmat ovat syntyhetkeensä nähden varsin nuoria.Kuula, Nissinen & Riekkinen, s. 24–32 Kaanonin myötä teksti on pysynyt vuosisatoja lähes muuttumattomana. Tähän oletukseen saatiin vahvistus, kun Kuolleenmeren kääröt löytyivät vuonna 1947.Kuula, Nissinen & Riekkinen, s. 24–32 == Lähteet == * === Viitteet === Luokka:Tanak Luokka:Vanhan testamentin tekstihistoria
Per Christian Ellefsen

Per Christian Ellefsen (s. 14. helmikuuta 1954 Norja) on norjalainen näyttelijä. Ellefsenin tunnetuin rooli on Elling, jota hän on näytellyt elokuvissa Elling (2001) ja Äidin Elling (2003). Hän näytteli myös Rare Exports -elokuvassa. == Aiheesta muualla == * Luokka:Norjalaiset näyttelijät Luokka:Vuonna 1954 syntyneet Luokka:Elävät henkilöt
Kiiltomadot

Kiiltomadot (Lampyridae) on kovakuoriaisten heimo, jonka jäsenet voivat loistaa pimeässä elimistössään kemiallisessa reaktiossa syntyvän valon avulla. Ilmiö tunnetaan nimellä bioluminesenssi. Kiiltomatonaaras ohjaa valollaan koiraita luokseen. Kiiltomatojen luokittelua on muutettu viime vuosina. Heimoon kuuluu noin kaksituhatta lajia. Ne jaetaan usein kahdeksaan alaheimoon.ITIS Varsinkin tropiikissa eläviä kiiltomatoja sanotaan joskus käännöslainana tulikärpäsiksi. Eläin ei kuitenkaan ole mato eikä kärpänen vaan kovakuoriainen. Suomesta on tavattu kahta kiiltomatojen heimon lajia, kiiltomatoa (Lampyris noctiluca) ja harvinaisena tuikematoa (Phosphaenus hemipterus).Petri Martikainen Joensuun yliopisto Kiiltomatojen (Lampyridae) alaheimoja ovat: * Amydetinae * Cyphonocerinae * Lampyrinae * Luciolinae * Ototretadilinae * Ototretinae * Photurinae * Pterotinae == Katso myös == *Tulikärpänen (sarjakuvahahmo) == Lähteet == == Aiheesta muualla == *Laji.fi: Kiiltomadot (Lampyridae) *ITIS: Lampyridae *University of Michigan, Animal Diversity Web (ADW): Lampyridae, fireflies, glow worms, lightning bugs, lightningbugs Luokka:Erilaisruokaiset
Caju

Paulo César Lima (s. 16. kesäkuuta 1949 Rio de Janeiro), paremmin tunnettu nimellä Caju, on entinen jalkapalloilija Brasiliasta. Hän pelasi hyökkääjänä useissa brasilialaisissa seuroissa sekä Ranskan pääsarjassa Olympique de Marseillessa. Caju muistetaan parhaiten Brasilian MM-kisajoukkueista 1970 ja 1974. Brasilian jalkapallomaajoukkueessa hän pelasi 57 kertaa ja teki maaotteluissa 10 maalia. Huomionarvoista on, että hän joutui kilpailemaan paikasta Brasilian eturivissä Pelén, Tostaon, Rivelinon ja Jairzinhon kaltaisten tähtihyökkääjien kanssa. Caju aloitti uransa Botafogo de Futebol e Regatas -joukkueessa, jonka mukana voitti Campeonato Carioca -osalvatiomestaruuden useasti. Sittemmin hän siirtyi Botafogo de Futebol e Regatasiin, jonka historian parhaisiin pelaajiin Paulo César lasketaan. Caju valittiin Brasilian Bola de Ouro -joukkueeseen kausina 1970, 1972, 1976 ja 1977. ==Seurat== *1967-1972 Botafogo de Futebol e Regatas *1972-1974 Clube de Regatas do Flamengo *1974-1975 Olympique de Marseille *1975-1977 Fluminense Football Club *1977-1978 Botafogo de Futebol e Regatas *1978-1979 Grêmio Foot- Ball Porto Alegrense *1980 Club de Regatas Vasco da Gama *1981 Sport Club Corinthians Paulista *1982-1983 AS Aix *1983 Grêmio Foot-Ball Porto Alegrenseweltfussball ==Saavutuksia ja palkintoja== * Brasilian Bola de Prata (Placar): 1970, 1972, 1976, 1977 * Rion osavaltiosarjan paras maalintekijä 1971 == Lähteet == ===Viitteet=== Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1949 syntyneet Luokka:Elävät henkilöt
Lêdo Ivo

Lêdo Ivo (18. helmikuuta 1924 Maceió Brasilia – 23. joulukuuta 2012) oli brasilialainen toimittaja, runoilija ja kirjailija.Escritor Lêdo Ivo passa mal em restaurante e falece na Espanha Ivon esikoiskokoelma As Imaginações ilmestyi 1944. Hänet valittiin Brasilian kirjallisuuden akatemian jäseneksi 1986. == Lähteet == Luokka:Brasilialaiset kirjailijat Luokka:Brasilialaiset toimittajat Luokka:Portugalinkieliset kirjailijat Luokka:Vuonna 1924 syntyneet Luokka:Vuonna 2012 kuolleet
Parhaat vuodet (elokuva)

Parhaat vuodet (The Best Years of Our Lives) on yhdysvaltalainen draamaelokuva vuodelta 1946. Se kertoo toisen maailmansodan rintamilta palaavien sotilaiden vaikeuksista sopeutua siviilielämään. Elokuva sai seitsemän Oscaria, joiden joukossa olivat palkinnot parhaasta elokuvasta, ohjauksesta ja parhaasta miespääosasta. Sotainvalidi Harold Russellista tuli ensimmäinen Oscar-palkittu amatöörinäyttelijä, ja hän on myös ainoa joka on saanut samasta roolista kaksi Oscaria: hänet palkittiin erikois-Oscarilla, minkä lisäksi hän sai parhaan miessivuosan Oscarin.1946 Academy Awards Winners and History Filmsite Elokuva valittiin vuonna 1989 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 3.7.2016. The New York Timesin kriitikot valitsivat Parhaat vuodet vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi sen vuonna 2006 kahdenkymmenen kaikkien aikojen innostavimman yhdysvaltalaiselokuvan joukkoon.AFI’s 100 Most Inspiring Films of All Time, American Film Institute 2006. Viitattu 16.2.2023. == Juoni == Toisen maailmansodan päätyttyä kolme amerikkalaissotilasta tutustuvat toisiinsa paluulennolla kotikaupunkiinsa jossain Yhdysvaltojen Keskilännessä. Kotona kukin heistä joutuu tutustumaan uudelleen rakkaimpiinsa. Vanhin heistä, jalkaväenkersantti Stephenson, on kahden aikuistuneen lapsen isä, joka palaa työhönsä pankinjohtajaksi. Palkittu sotilaslentäjä Fred palaa vastentahtoisesti jäätelöbaarin hoitajaksi, mutta hänen juuri ennen sotaan lähtöä vihille viemänsä nuorikko ei osaakaan enää arvostaa miestään. Fred rakastuukin kersantti Stephensonin tyttäreen Peggyyn. Kolmas kotiin palaava sotilas on molemmat kätensä menettänyt laivastoupseeri Homer, entinen urheilusankari joka ei jaksa uskoa tyttöystävänsä hyväksyvän häntä enää vammaisena. == Näyttelijät == == Lähteet == == Aiheesta muualla == * Luokka:Vuoden 1946 yhdysvaltalaiset elokuvat Luokka:Yhdysvaltalaiset draamaelokuvat Luokka:William Wylerin ohjaamat elokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar- palkinnon saaneet elokuvat Luokka:Parhaan miessivuosan Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Parhaan leikkauksen Oscar-palkinnon saaneet elokuvat Luokka:Parhaan musiikin Oscar-palkinnon saaneet elokuvat Luokka:Yhdysvaltalaiset mustavalkoelokuvat Luokka:BAFTA Film Award -palkitut elokuvat
Tuhlattuja päiviä

Tuhlattuja päiviä () on Billy Wilderin ohjaama yhdysvaltalainen elokuva vuodelta 1945. Elokuva perustuu Charles R. Jacksonin samannimiseen romaaniin, ja kertoo alkoholisoituneen kirjailijan kolme päivää kestävästä itsetuhoisesta juopottelusta.DVD Plaza Tuhlattuja päiviä palkittiin Oscar-gaalassa vuoden parhaana elokuvana, minkä lisäksi elokuva voitti Oscarin parhaasta ohjauksesta, käsikirjoituksesta ja miespääosasta. Elokuva palkittiin myös Cannesin elokuvajuhlien Kultaisella palmulla. Elokuva arkistoitiin vuonna 2011 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 5.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.The Best 1,000 Movies Ever Made, The New York Times. Perustuu teokseen The New York Times Guide to the Best 1,000 Movies Ever Made, St. Martin's Griffin 2004. Viitattu 31.7.2017 (Internet Archive). == Lähteet == == Aiheesta muualla == * Luokka:Vuoden 1945 yhdysvaltalaiset elokuvat Luokka:Yhdysvaltalaiset draamaelokuvat Luokka:Billy Wilderin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Golden Globe -palkitut elokuvat Luokka:Kultainen palmu -palkitut elokuvat Luokka:Päihdeaiheiset elokuvat
Dexterin kolkko kutsumus

Dexterin kolkko kutsumus (Dearly Devoted Dexter) on Jeff Lindsayn vuonna 2005 julkaistu rikosromaani, joka on jatko-osa edeltävälle romaanille nimeltä Dexterin pimeät unet. Televisiosarja Dexterin toinen kausi ei perustu kyseiseen romaaniin. Jatko-osa Dexter vailla varjoaan ilmestyi vuonna 2007. Päinvastoin kuin edeltäjänsä, Dexterin kolkko kutsumus ei keskity Dexterin suorittamiin murhiin vaan enemmänkin hänen tutkimukseensa jäljittää tohtori Dancoksi kutsuttu murhaaja. ==Juoni== Ylikonstaapeli Doakes varjostaa Dexteriä, sillä tämä aavistelee Dexterin olevan jotenkin osallinen LaGuertan kuolemassa. Dexterin on pakko jättää tappaminen ja yritettävä elää mahdollisimman normaalilla tavalla. Väärinkäsityksen vuoksi Dexterin tyttöystävä Rita luulee Dexterin kosineen häntä ja Dexter miettiikin naimisiinmenoa, sillä Ritan poika Cody osoittaa samanlaisia sosiopaattisia piirteitä kuin Dexter. Miamiin kaduille ilmestyy uusi tappaja, joka jättää uhrinsa eloon, mutta hänellä on erityinen tapa kiduttaa. Tappaja amputoi uhreiltansa kaikki raajat, sukuelimet ja kasvonpiirteet. Tutkimusten edetessä selviää tappajan olevan tuttu Doakesin menneisyydestä. Doakesin toimiessa armeijan erikoisjoukoissa El Salvadorin sisällissodan aikana hänen ryhmäänsä kuului tohtori Dancoksi kutsuttu mies, joka sai lempinimensä Danco-merkkisestä monitoimikoneesta, jonka myyntilause kuului: "Se viipaloi, se kuutioi". Paloitellessaan uhriansa kuulustelujen jälkeen hän pakotti uhrinsa katsomaan työnsä edistymistä. Vuosia myöhemmin Danco palaa kostamaan entisen ryhmänsä jäsenille, koska he yrittivät luovuttaa hänet vastapuolelle tapettavaksi. Doakes pyytää ylikomisario Matthewsia soittamaan Washingtonista apujoukkoja tapauksen tutkimiseen ja Washingtonista saapuu Kyle Chutsky, johon Dexterin sisar Deborah rakastuu. Luokka:Yhdysvaltalaiset rikosromaanit Luokka:Vuoden 2005 kirjat
Sérgio Milliet

Sérgio Milliet da Costa e Silva ( 20. syyskuuta 1898 São Paulo, Brasilia – 9. marraskuuta 1966 São Paulo, Brasilia) oli brasilialainen kirjailija, taidekriitikko, sosiologi, luennoitsija, kääntäjä ja taidemaalari. Milliet opiskeli Sveitsissä ja julkaisi ensimmäisen teoksensa Par le Sentir vuonna 1917 ja Le Départ Sur la Pluie 1919. Hän palasi Brasiliaan loppuvuodesta 1920, ja hänestä tuli modernismin esitaistelija niin maalaustaiteessa kuin runoudessakin. Hän palasi Eurooppaan vuonna 1923 ja asettui Pariisiin, josta käsin hän kirjoitti brasilialaisiin lehtiin ja lähetti kääntämiään tekstejä julkaistavaksi niissä. Hän palasi lopullisesti Brasiliaan vuonna 1925 ja perusti siellä Cultura-nimisen lehden yhdessä Oswald Andraden (1890–1954) ja Afonso Schmidtin (1890–1964) kanssa. Vuonna 1927 hänestä tuli Diário Nacionalin, demokraattisen puolueen sãopaulolaisen sanomalehden, johtaja. Vuosina 1937–1944 Milliet toimi opettajana São Paulon sosiologian ja politiikan oppilaitoksessa, jonka toiminnassa hän oli ollut mukana sen perustamisesta lähtien. Hän kirjoitti taiteesta kirjoja ja alkoi itsekin maalata. Hänestä tuli São Paulon kaupunginkirjaston johtaja. Kirjastoon perustettiin 1945 nykytaiteen osasto, josta kehittyi São Paulon nykytaiteen museo. Hän oli museon johtaja vuosina 1952–1957. Hän jäi eläkkeelle vuonna 1959. ==Lähteet== *Elämäkerta Luokka:Brasilialaiset kirjailijat Luokka:Brasilialaiset taidemaalarit Luokka:Brasilialaiset toimittajat Luokka:Portugalinkieliset kirjailijat Luokka:Vuonna 1898 syntyneet Luokka:Vuonna 1966 kuolleet
Edmond Willis

Edmond Willis oli englantilainen räätäliButler, s. 16, joka kehitti yhden ensimmäisistä englantilaisista pikakirjoitusjärjestelmistä 1600-luvun alussa. Willis julkaisi vuonna 1618 teoksen An Abbreviation of Writing by Character, jossa hän esitteli pikakirjoitusjärjestelmänsä. Järjestelmän rakenne perustui John Willisin 16 vuotta aiemmin julkaisemaan järjestelmään, mutta yksittäiset merkit olivat erilaisia, ja vokaalien kuvaamiseen oli laajempi ja kirjoittamisen kannalta helpompi kaavio.Melin 1927, s. 80–82 Willisin syntymä- ja kuolinaikoja ei tiedetä, ei myöskään tarkemmin muuta hänen elämästään.Melin 1927, s. 80 ==Lähteet== * * ===Viitteet=== Luokka:Brittiläiset keksijät Luokka:Pikakirjoittajat
Zé Maria

José Maria Rodrigues Alves, paremmin tunnettu nimellä Zé Maria, (s. 18. toukokuuta 1949 Botucatu) on entinen brasilialainen jalkapalloilija. Ammattilaisurallaan (1966–1983) hän edusti Ferroviário Botucatua, Portuguesaa, Corinthiansia ja Internacional de Limeiraa. Oikean puolustajan tontillaan hän saavutti neljä São Paulon osavaltiomestaruutta (1977, 1979, 1982, 1983). Brasilian maajoukkueessa hän pelasi 48 kertaa vuosien 1968 ja 1978. välillä. Maailmanmestaruuskisoihin hän pääsi niin 1970 kuin 1974 saavuttaen ensin mainitussa turnauksessa kultaa. Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1949 syntyneet Luokka:Elävät henkilöt
Usvaputki

Usvaputki on Klamydia-yhtyeen DVD, joka julkaistiin 24. syyskuuta 2008. DVD juhlistaa Klamydian 20-vuotista taivalta. == Sisältö == === DVD 1 === Pietarsaari, Tupakkamakasiini 27.1.1989 Vesku-Arto-Kape (Klamydian eka keikka!) #Pursiseuran pikkujoulupippalot #Kråklund pojkar #Sotaveteraani muistelee #Venäläisiä unelmia #Rikollinen ihmettelee Turku, Down By The Laituri 17.6.1989 Vesku-Arto-Riku # * Mexico-rock #Turha juttu #Sitarin vaksi Pori, Annankatu 6 21.4.1990 Vesku-Arto-Kape # * Mopolla suohon #Klamydia-Song #Ai lav juu Helsinki, Lepakko 31.3.1991 Vesku-Arto-Riku-Metu # * Mäki haluun rokkitähdex #Kemppainen #Pojat on poikia Helsinki, Kaivopuisto 18.8.1991 (Vesku-Arto-Riku-Vuokko) # * Vartiotoimistoon #Viidakkolaulu #Nykyajan nuoret Helsinki, Lepakko 12.11.1993 (Vesku-Riku-Vuokko-Jakke) # * Punajuuren värinen ompelukone #Knockin’ at Your Door #Naama puutuu Turku, Nuorisopalatsi 26.11.1994 (Vesku-Riku-Vuokko-Jakke) # * Veroparatiisi #Nina Autio #Harri Lammi, Pellavarock 26.8.2000 (Vesku-Riku-Jakke-Hantta) # * Saksaan #Krapula tulee (minä määrään päivän) #E.V.V.K. Jyväskylä, Lutakko 21.11.2003 (Vesku-Riku-Jakke-Severi) # * Kujanjuoksu #Säikkyrapulakoppi #Pilke silmäkulmassa (laulu: Timo Rautiainen) Kuopio, Rockcock 31.7.2004 (Vesku-Riku-Severi-Panu) # * Nilkit Juva, Puustock 21.7.2006 (Vesku-Riku-Jakke-Severi) # * Kesäöitä #Ryssä mun leipääni syö Helsinki, On The Rocks 2.11.2006 (Vesku-Riku-Jakke-Severi) # * Promillepuheluita Juva, Hotelli Juva 1.12.2007 (Vesku-Riku-Jakke-Severi) # * Jalat suorana Varkaus, Z-One 28.3.2008 (Vesku-Riku-Jakke-Severi) # * Metanol Man #Kilo kirsikoita Helsinki, Nosturi 4.4.2008 (Vesku-Riku-Jakke Severi) # * Narkkarirakkautta === DVD 2 === ;Videot * Puutavaraa * Oodi Hietskulle * Mieltä ylentävää * Huipulla tuulee * Pala rauhaa * Sytkäri * Kosketus * Pilke silmäkulmassa * Laiskat ja pulskeat (live) * Negatiivisemman ajattelun ryhmä * Ookko tehny lenkkiä? * Ei euroviisuihin * Pienen pojan elämää * Pohjanmaalla ;Ilman käsiä # Intro # Mopolla suohon (live) # Huipulla tuulee # Pilke silmäkulmassa # Routskruu (live) # Vilho (live) # Viikko pieleen (live) # Kuljukka ;Klamydia dokumentti ;Klamydia live Simerock Rovaniemi 4.7.2008 # Mopolla suohon # Aku Ankka # Kaunehin oot # Kesäöitä # Oodi Hietskulle # Pohjanmaalla # Pala rauhaa # Minäminäminä # Vaatteet pois # EVVK # Huipulla tuulee # Pilke silmäkulmassa # Narkkarirakkautta # Kuljukka # Rakkauslaulu & Nina Autio # Pienen pojan elämää # Suomi on sun # Mä lähden himaan # Juhannuksena Luokka:Klamydia Luokka:Musiikki-DVD:t Luokka:Vuoden 2008 konserttitallenteet Luokka:Konserttielokuvat
Estádio Alfredo Jaconi

Estádio Alfredo Jaconi on vuonna 1975 käyttöön otettu jalkapallostadion Caxias do Sulin kaupungissa Brasiliassa. Stadionin omistaa Esporte Clube Juventude, joka käyttää sitä kotiotteluissaan. Stadionille mahtuu noin 30 000 katsojaa . ==Lähteet== Luokka:Brasilian jalkapallostadionit
Benevento

Benevento on kaupunki Italiassa, noin 50 kilometriä Napolista koilliseen. Se on Beneventon maakunnan pääkaupunki. Kaupungissa on noin 60 000 asukasta. Se sijaitsee Sabato- ja Calorejokien yhdistymispaikassa. == Historia == === Antiikki === Antiikin ajan Beneventum oli alun perin samnilainen, oletettavasti hirpinien heimon kaupunki, joka tunnettiin nimellä Maleventum. Siitä tuli osa Rooman valtakuntaa vuonna 268 eaa. Samassa yhteydessä sen nimi vaihdettiin Beneventumiksi. Kaupunki oli yksi koko Etelä-Italian merkittävimpiä antiikin aikaisia kaupunkeja, ja sijaitsi kahden tärkeän tien, Via Appian ja Via Trajanan, risteyskohdassa. Kaupungin huomattavimpiin antiikin aikaisiin jäänteisiin lukeutuvat hyvin säilynyt Trajanuksen riemukaari vuodelta 114Locali d'Autore Matkailusivusto sekä teatterin rauniot. === Myöhempi historia === Totila valtasi Beneventon goottisotien aikaan. Langobardien vuonna 571 alkaneen vallan aikana Beneventumista tuli keskus herttuakunnalle, johon kuuluivat kaikki heidän valtaamansa alueet Etelä- Italiassa. Kaupunki säilytti asemansa itsenäisenä valtiona vielä pitkään senkin jälkeen, kun langobardien kuningaskunta pohjoisessa oli kukistunut. Vuodesta 969 Beneventossa on ollut katolisen arkkipiispan istuin. == Lähteet == == Aiheesta muualla == Luokka:Campanian kaupungit Luokka:Beneventon maakunnan kunnat
Juan O’Gorman

Juan O’Gorman (6. heinäkuuta 1905 Coyoacán, Meksiko – 17. tammikuuta 1982 México, Meksiko) oli meksikolainen taidemaalari ja arkkitehti. Vaikka Juan O’Gorman sai nuoruudessaan vaikutteita isältään Cecil Crawford O’Gormanilta, joka oli irlantilais-meksikolainen taidemaalari, O’Gorman suuntautui arkkitehtuuriin. Hän valmistui arkkitehdiksi vuonna 1927. O’Gormanin ensimmäiset työt olivat tyyliltään funktionalismia. Hän oli saanut vaikutteita Le Corbusierilta. Tyypillinen esimerkki oli vuonna 1928 suunniteltu Diego Riveran talo. Hän olikin Meksikon ensimmäisiä funktionalistisia arkkitehteja. O’Gorman jätti arkkitehtuurin hetkeksi 1930-luvun puolenvälin jälkeen, kun hän pettyi funktionalismmiin. O’Gorman jatkoi uraansa taidemaalarina ja erityisesti muralistina. Arkkitehtuuriin hän pelasi 1950-luvulla. O’Gormanin suurin vaikuttaja tässä vaiheessa oli Frank Lloyd Wright, jonka orgaanista arkkitehtuuria O’Gorman seurasi. Hän yhdisteli moderneja rakanteita paikalliseen arkkitehtuuriin. O’Gormanin yksi merkittävimmistä töistä oli 1950-luvun alussa rakennettu Universidad Nacional Autónoma de Méxicon ikkunaton kirjastorakennus, jonka julkisivulla esitettiin mosaiikkien avulla Meksikon kulttuurihistoriaa. O’Gormanin oma talo on tehty osittain luonnon muovaamaan luolaan ja se oli suunniteltu olemaan sopusoinnussa laavamuodostumien ja ympäröivän luonnon kanssa. Talo rakennettiin 1953–1956 ja tuhottiin vuonna 1969. O’Gorman ei jättänyt maalaustaidetta kokonaan. Hän teki seinämaalauksia 1960- ja 1970-luvulla Meksikon kansallismuseoon Chapultepecin linnaan. O’Gorman teki itsemurhan tammikuussa 1982. == Lähteet == == Aiheesta muualla == *O’Gorman Artcyclopediassa Luokka:Meksikolaiset arkkitehdit Luokka:Meksikolaiset taidemaalarit Luokka:Vuonna 1905 syntyneet Luokka:Vuonna 1982 kuolleet
Brodnica

Brodnica () on kaupunki Kujavia-Pommerin voivodikunnassa Puolan pohjoisosassa. Vuoden 2019 arvion mukaan siellä asui 28 880 asukasta. == Historia == Kaupungin asutushistoria alkaa vuodesta 1262, jolloin se oli preussilainen kaupunki nimeltä Strasburg. Se on siirtynyt Preussilta Saksalle ja Puolalle. Ensimmäisen maailmansodan jälkeen Versaillesin sopimuksella alue liitettiin Puolaan. Kuningas Sigismundin sisar Anna asui Brodnicassa vuodesta 1604 kuolemaansa vuoteen 1625 asti. == Teollisuus == Nykyisin Brodnica profiloituu teollisuuskaupungiksi: 55% kaupungin asukkaista työskentelee teollisuudessa, 23% palveluissa ja 22% hallinnon alalla. Teollisuudenaloista voimakkaimmin kasvavat puunjalostus-, auto- ja tekstiiliteollisuus.Kaupungin kotisivu == Kuvia == Tiedosto:Brodnica, Pałac Anny Wazówny.JPG|Anna Vasan palatsi Tiedosto:Brodnica, Brama Chełmińska.jpg|Chełmińska-portti Tiedosto:Brodnica, Poland - panoramio (4).jpg|Brodnican linnan torni Tiedosto:Brodnica, Wieża Mazurska.JPG|Mazurska-torni Tiedosto:Brodnica, Duży Rynek (cropped).JPG|Vanhaa kaupunkia Tiedosto:Brodnica. ... Duży Rynek z widokiem w kierunku ratusza - panoramio.jpg| Tiedosto:Brodnica. ... Duży Rynek . Pomnik Powstańca Listopadowego - panoramio.jpg| Tiedosto:Kościół Niepokalanego Poczęcia Najświętszej Maryi Panny w Brodnicy.jpg| Tiedosto:Galeria Brodnica.JPG| Tiedosto:Dworzec w Brodnicy 1.JPG|Rautatieasema == Lähteet == Luokka:Kujavia- Pommerin voivodikunnan kaupungit Luokka:Kujavia-Pommerin voivodikunnan kunnat
Bad Friedrichshall

Bad Friedrichshall on kaupunki Saksan eteläosassa Baden-Württembergin osavaltiossa. Kesäkuun 2022 lopussa siellä oli 20 027 asukasta. Kaupunki tunnetaan suolakaivoksistaan. 12 neliökilometrin laajuinen kaivos ulottuu kaupungin alle.Bad Friedrichshall My German City Bad Friedrichshall sijaitsee Neckarin ja kahden sen sivujoen, Jagstin ja Kocherin yhtymäkohdassa. Se muodostui sivujokien mukaan nimettyjen Jagstfeldin ja Kochendorfin yhdistyessä kuntainliitoksella 1933. Friedrichshall oli alun perin yhden Jagstfeldin suolakaivoksen nimi. Toisen maailmansodan aikana kaupungissa oli Natzweiler- Struthofin alileiri Kochensdorf.Ehemaliges KZ Kochendorf Gedenkstätten == Lähteet == == Aiheesta muualla == *Kaupungin verkkosivut Luokka:Baden- Württembergin kunnat Luokka:Saksan kaupungit Luokka:Stuttgartin hallintopiiri
Jim Magilton

Jim Magilton (s. 6. toukokuuta 1969 Belfast, Pohjois-IrlantiEsittely LFChistory-sivustolla ) on pohjoisirlantilainen jalkapallovalmentaja ja entinen pelaaja. == Pelaajaura == Keskikentällä pelannut Magilton aloitti ammattilaisuransa Liverpoolissa ja vietti seuran edustusjoukkueessa kaksi kautta pelaamatta kuitenkaan otteluakaan.8http://www.lfchistory.net/player_profile.asp?player_id=475 Esittely LFChistory-sivustolla] Vuonna 1990 hän siirtyi Oxford Unitediin ja pelasi joukkueessa kaikkiaan 150 liigapeliä ennen kuin Alan Ball hankki hänet 600 000 punnalla Southamptoniin helmikuussa 1994.Pelaajatilastot Soccerbase- sivustolla Valioliigan Southamptonissa Magilton vakiinnutti paikkansa avauskokoonpanossa ja oli seuran kantavia voimia usean kauden ajan David Merringtonin ja Graeme Sounessin alaisuudessa. Kesällä 1997 hän kuitenkin lähti Southamptonista pelattuaan kaikkiaan 124 sarjaottelua, joissa hän oli tehnyt kuusi maaliahttp://www.sporting-heroes.net/football- heroes/displayhero_club.asp?HeroID=19837. Magiltonin uusi seura oli Sheffiel Wednesday, jonne hän siirtyi 1 600 000 punnan hintaanPelaajatilastot Soccerbase-sivustolla . Hän pelasi seurassa puolentoista kauden aikana vain 14 liigapeliä, joissa teki yhden maalin ennen kuin tammikuussa 1999 siirtyi aluksi lainasopimkselle Ipswichiin ja parin kuukauden päästä teki sopimuksen seuran kanssa. Seuraavan kauden päätteeksi hän pääsi juhlimaan seurassa nousua valioliigaanhttp://www.sporting-heroes.net/football- heroes/displayhero_club.asp?HeroID=19839, jossa seura säilyi kahden vuoden ajan. Magilto pelasi Ipswichissä aina lopettamiseensa kesällä 2006 saakka yli 250 ottelua. Pohjois-Irlannin maajoukkueessa Magilton pelasi urallaan 52 otteluahttp://web.archive.org/20070930042750/www.sportinglife.com/football/nationwide1/news/story_get.cgi?STORY_NAME=soccer/07/05/22/SOCCER_N_Ireland_Magilton.html ja teki niissä viisi maalia. == Valmentajaura == Lopetettuaan uransa pelaajana Magilton jatkoi vielä Ipswichissä kaudella 2006/2007 virallisesti pelaajasopimuksella, mutta nousikin potkut saaneen Joe Roylen tilalle joukkueen manageriksihttp://news.bbc.co.uk/sport2/hi/football/teams/i/ipswich_town/5155156.stm. Magiltonille tarjottiin valmentajasopimusta myös Pohjois-Irlannin maajoukkueesta, joka edellisen valmentajan Lawrie Sanchezin alaisuudessa oli aloittanut EM-karsinnat voitokkaasti, mutta hän kieltäytyi tehtävästä kokemattomuuteensa vedotenhttp://web.archive.org/20070930042750/www.sportinglife.com/football/nationwide1/news/story_get.cgi?STORY_NAME=soccer/07/05/22/SOCCER_N_Ireland_Magilton.html. Magilton sai potkut Ipswichistä huhtikuussa 2009, kun seura ei onnistunut pelaamaan itseään Englannin mestaruussarjan nousukarsintoihin. Magilton and Gorman given the boot by Ipswich ==Lähteet== Luokka:Pohjoisirlantilaiset jalkapalloilijat Luokka:Pohjoisirlantilaiset jalkapallovalmentajat Luokka:Vuonna 1969 syntyneet Luokka:Elävät henkilöt
Karl Shuker

Karl P. N. Shuker (s. 1959) on brittiläinen eläintieteilijä. Hän työskentelee kokoaikaisena freelance-kirjailijana ja konsulttina, erikoisalanaan kryptozoologia, jossa hän on kansainvälisesti tunnettu. Shuker matkustaa säännöllisesti ympäri maailman, ja esiintyy myös usein televisiossa ja radiossa. Hänestä on sanottu, että hän "on nykyisin kansainvälisesti tunnustettu kirjailija ja tutkija kaikissa näkökulmissa eläintieteeseen ja selittämättömiin ilmiöihin, itse Heuvelmansin kruununperijä".Michael Newton, Encyclopedia of Cryptozoology: A Global Guide (McFarland & Co, Inc: Jefferson, 2005), p. 425 Shuker valmistui Leedsin yliopistosta alanaan eläintiede (zoologia) ja Birminghamin yliopistosta alanaan eläintiede ja vertaileva fysiologia. Hän on jäsenenä monissa tieteellisissä ja kirjailijoiden yhteisöissä. Shuker on kirjoittanut satoja artikkeleita ja 13 kirjaa. Kirjoituksissaan ja tutkimuksissaan Shuker on ollut ensimmäinen, joka on tuonut yleiseen tietoisuuteen suuren määrän aiemmin vähän tunnettuja eläimiä kryptozoologian alalta. Omien julkaisujensa lisäksi Shuker on Guinnessin ennätysten kirjan eläintieteellinen neuvonantaja. Haarniskaisten laji Pliciloricus shukeri on nimetty hänen mukaansa (2005). == Teokset == * Mystery Cats of the World, (1989) * Extraordinary Animals Worldwide, (1991) * The Lost Ark: New and Rediscovered Animals of the 20th Century, (1993) * Dragons - A Natural History (1995) * In Search of Prehistoric Survivors, (1995) * The Unexplained, (1996) * From Flying Toads To Snakes With Wings, (1997) * Mysteries of Planet Earth, (1999) * The Hidden Powers of Animals, (2001) * The New Zoo: New and Rediscovered Animals of the Twentieth Century, (2002) * The Beasts That Hide From Man, (2003) * Extraordinary Animals Revisited, (2007) * Dr Shuker's Casebook, (2008) == Asiantuntijana tai kirjallisena avustajana == * Man and Beast (1993) * Secrets of the Natural World (1993) * Almanac of the Uncanny (1995) * The Guinness Book of Records/Guinness World Records (1997 - ) * Mysteries of the Deep (1998) * Guinness Amazing Future (1999) * The Earth (2000) * Monsters (2001) * Chambers Dictionary of the Unexplained (2007) ==Lähteet== == Aiheesta muualla == * Dr. Karl Shuker Luokka:Brittiläiset biologit Luokka:Englantilaiset kirjailijat Luokka:Kryptozoologia Luokka:Vuonna 1959 syntyneet Luokka:Elävät henkilöt
Meksikon presidentti

Meksikon presidentti, virallisesti Meksikon yhdysvaltojen presidentti (), on Meksikon yhdysvaltojen valtionpäämies. Vuodelta 1917 peräisin olevan nykyisen perustuslain mukaan presidentti valitaan suoralla kansanvaalilla kuuden vuoden mittaiselle kaudelle. Kausien määrä on rajattu yhteen. Nykyinen presidentti on Movimiento Regeneración Nacionalin Claudia Sheinbaum, joka vannoi virkavalansa 1. lokakuuta 2024. == Vaatimukset == Meksikon perustuslain 82.–83. artiklojen mukaan presidenttiehdokkaan tulee täyttää seuraavat ehdot: * syntyperäinen Meksikon kansalainen, joka kykenee harjoittamaan kaikkia kansalaisoikeuksiaan * asunut maassa yhteensä vähintään 20 vuotta, joista ennen vaaleja vähintään vuoden * vähintään 35-vuotias * ei ole pappi * ei ole toiminut ammattisotilaana vähintään kuuteen kuukauteen ennen vaaleja * ei toimi ulkoministerinä, varaulkoministerinä, oikeusministerinä, kuvernöörinä tai pääkaupunkialueen hallintojohtajana (tai on eronnut näistä viroista vähintään kuusi kuukautta ennen vaaleja) * ei ole epäpätevä ehdokkaaksi perustuslain 83. artiklan perusteella: ei ole aiemmin toiminut presidenttinä == Valtaoikeudet ja etuudet == Presidentti on sekä valtionpäämies että hallituksen johtaja. Lisäksi hän toimii maan asevoimien ylipäällikkönä. Hän muodostaa hallituksen ja nimittää maan diplomaatit, korkea-arvoiset upseerit ja korkeimman oikeuden tuomarit. Presidentti voi antaa määräyksiä, jotka ovat verrattavissa parlamentin säätämiin lakeihin. Vannottuaan virkavalansa presidentti López Obrador puolitti joulukuussa 2018 presidentin palkkion, jonka suuruudeksi tuli 108 000 pesoa kuukaudessa. Presidentin virka-asunto on virallisesti Los Pinos. Vuonna 2019 presidentti López Obrador ilmoitti, ettei aio asua virka- asunnossa, ja muutti sen taidegalleriaksi. Presidentti itse asui ensin omassa asunnossaan pääkaupungin eteläpuolella, kunnes muutti Kansallispalatsiin, jossa maan hallitus kokoontuu. == Historia == Meksikon ensimmäiseksi presidentiksi valittiin Guadalupe Victoria vuonna 1824. Hän oli aluksi tukenut maan ensimmäistä keisaria Agustínia mutta liittyi Antonio López de Santa Annan johtamaan vallankumoukseen. Nykymuodossaan presidentin virka perustettiin vuonna 1917 uuden perustuslain tultua voimaan. Vuoden 2012 vaalien jälkeen oli pitkään epäselvää, kummasta tulee presidentti, Enrique Peña Nietosta vai Andrés Manuel López Obradorista. Obrador syytti Nietoa äänten ostamisesta. Tuomioistuin julisti elokuussa vaalien voittajaksi Nieton, joka vannoi virkavalan joulukuun alussa. ==Katso myös== * Luettelo Meksikon valtionpäämiehistä ==Lähteet== ==Aiheesta muualla== * Meksikon presidentin sivusto *
Analog Heart

Analog Heart on yhdysvaltalaisen rockmuusikon David Cookin vuonna 2006 julkaistu soolodebyytti. David Cook tuotti albumin täysin itse. Laulamisen lisäksi hän soittaa albumin suurimmat kitaraosuudet ja piano-osuudet. Tyyliltään albumi edustaa popvaikutteista vaihtoehtorockia post-grunge vaikutteilla. Vaikka albumi olikin alun perin independent-julkaisu, sen myynti nousi heti Cookin ollessa American Idol kisassa sen 7. tuotantokaudella. Suosion myötä Amazon-sivusto laittoi sivulleen albumin myyntiin ja se oli sivuston ykkössijalla kategoriassa "Today's Top MP3 albums". Albumi poistettiin sivustolta Cookin omasta pyynnöstään. == Kappaleet == Kaikki kappaleet säveltänyt ja sanoittanut David Cook. # # # # # # # # # # == Kokoonpano == * David Cook – laulu, kitara, piano * Josh Center – rummut * Neil Teimann – kitara (kappaleet 4–5 ja 8) * DTMB – bassokitara (kappaleet 3–5, 8 ja 10) * Ben Hosterman – bassokitara (kappaleet 2 ja 7) * Andy Skib – lisälaulu (kappale "Silver") luokka:Vuoden 2006 esikoisalbumit Luokka:Yhdysvaltalaiset alternative rock -albumit Luokka:Post-grunge-albumit
William S. Paley

William Samuel Paley (28. syyskuuta 1901 Chicago, Illinois - 26\. lokakuuta 1990 New York, New York) oli yhdysvaltalainen radio- ja televisiovaikuttaja ja pitkäaikainen CBS:n pääjohtaja ja hallituksen puheenjohtaja.http://www.museum.tv/archives/etv/P/htmlP/paleywillia/paleywillia.htm Paleysta tuli taloudellisissa vaikeuksissa olleen United Independent Broadcastersin ja sen omistaman radioasemaverkon Columbia Network of Stationsin pääjohtaja vuonna 1928.http://www.museum.tv/rhofsection.php?page=243 Paley antoi yritykselle uudeksi nimeksi Columbia Broadcasting System ja toimi sen johdossa seuraavat yli 50 vuotta. == Lähteet == Luokka:Radio Hall of Fame Luokka:Yhdysvaltalaiset liikemiehet Luokka:Vuonna 1901 syntyneet Luokka:Vuonna 1990 kuolleet
Filippiinienmeri

Filippiinienmeri on Tyynenmeren länsireunalla sijaitseva reunameri. Se rajoittuu lännessä Taiwaniin ja Filippiineihin, pohjoisessa Japaniin, idässä Mariaanien saariryhmään ja etelässä Palaun tasavaltaan. Alueella käytiin toisen maailmansodan aikana liittoutuneiden ja Keisarillisen Japanin laivaston välinen Filippiinienmeren taistelu kesäkuussa 1944. == Maantiede ja luonnonolot == Filippiinienmeren pinta-ala on noin 1 040 000 neliökilometriä, keskisyvyys 4 108 metriä ja syvin kohta Filippiinien haudassa 10 057 metriä. Merenpohja on moni-ilmeinen suurine korkeuseroineen ja alueella on maankuoren aktiivisuutta ja vulkaanista toimintaa, koska mannerlaatoista Filippiinienmeren laatta, Indo-Australian laatta ja Euraasian laatta vuorovaikuttavat toisiinsa sekä muodostavat törmäyksissä uutta maaperää. Filippiinienmeren itäreunalla sijaitseva Mariaanien hauta on merkittävin Pohjois-Tyynenmeren lounaisosan merenpohjan muodostuma. Hautavajoama on noin 2 500 kilometriä pitkä ja keskimäärin 70 kilometriä leveä, Guamin saaren kohdalla 340 kilometriä leveä. Samassa paikassa on myös maapallon syvin tunnettu paikka, 11 034 metriä merenpinnan alapuolella sijaitseva Challengerin syvänne. Päiväntasaajavirta on vallitseva merivirta Filippiinienmerellä. Se kulkee idästä Filippiinien rannikolle. Filippiinienmeren koillisosasta saa alkunsa merivirta Kuroshio, joka virtaa edelleen pohjoiseen Japaniin ja Itä- Kiinan merelle. Vallitseva ilmasto on trooppisen merellinen, jossa sateisen lämmin lounainen monsuuni on vallitseva kesäkuulta lokakuulle, kylmän kuiva luoteinen monsuuni marraskuulta maaliskuulle ja maaliskuulta toukokuuhun lämmin sekä kuiva kausi. Filippiinienmeren ekosysteemi on monimuotoinen ja eliölajisto runsaslukuinen. Rannikkovesissä tavataan noin 500 korallilajia ja 20 prosenttia tunnetuista äyriäislajeista on löydetty Filippiinienmereltä. Alueella esiintyviä lajeja ovat muun muassa merikilpikonnat, hait, mureenat, tursaat, merikäärmeet sekä lukuisat kalalajit kuten tonnikalat. Merialue on muun muassa japaninankeriaan, tonnikalojen ja valaiden lisääntymisaluetta. Hallitsematon metsäkato valuma-alueilla ja siitä johtuva maaperän eroosio, kuten myös vesien saastuminen ja ilman saastuminen aiheuttavat alueella ympäristöongelmia. Lisääntyvä vesien saastuminen aiheuttaa merkittävää haittaa rannikon mangrovemetsissä, jotka ovat kalojen tärkeitä kutualueita. ==Lähteet== == Aiheesta muualla== *Satelliittikuva Filippiinienmeren pilvirintamista (NASA) *Satelliittikuva Filippiinienmeren auringonnoususta (NASA) Luokka:Tyynimeri Luokka:Aasian maantiede Luokka:Filippiinien maantiede Luokka:Seulonnan keskeiset artikkelit
FK Metalist Harkova

Metalist (, ) oli jalkapalloseura Ukrainan Harkovasta. ==Historia== Seura perustettiin vuonna 1925 nimellä HPZ (suom. Harkovan höyryveturitehdas). Historian saatossa se on pelannut myös nimillä Traktor (1946), Dzeržinets (1946–49) ja Avangard (1949–1966) ennen Metallist-nimen ottamista käyttöön vuonna 1967. Kymmenen vuotta perustamisensa jälkeen joukkue voitti Harkovan mestaruuden ja pääsi Neuvostoliiton cupiin. Sen parhaimmat vuodet ajoittuivat kuitenkin toisen maailmansodan jälkeiseen aikaan. Ensimmäisen kerran se nousi Neuvostoliiton B-kakkosliigaan vuonna 1947, mutta putosi vain yhden kauden jälkeen. Vuonna 1956 joukkue nousi uudelleen Neuvostoliiton B-kakkosliigaan ja neljän vuoden kuluttua kolmanneksi korkeimmalle sarjatasolle kakkosliigaan. Vuonna 1978 Metallist nousi ykkösliigaan (toinen sarjataso) ja viimein pääsarjatasolle kauden 1979 päätteeksi. Joukkue pelasi Neuvostoliiton liigassa kaikkiaan kymmenen kauden ajan pääasiassa keskikastin joukkueena. Vuonna 1983 se selviytyi Neuvostoliiton cupin loppuotteluun, jossa kuitenkin hävisi toiselle ukrainalaisjoukkueelle Šahtjor Donetskille. Vuonna 1988 Metallist selviytyi toistamiseen cup-finaaliin ja voitti Moskovan Torpedon. Tätä myötä se pääsi myös Cup-voittajien cupiin, missä kuitenkin putosi puolivälierävaiheessa hollantilaiselle Rodalle. Neuvostoliiton romahdettua ja Ukrainan itsenäistyttyä Metalist on pelannut Ukrainan pääsarjassa lukuun ottamatta vuosia 1994–1998 ja kautta 2003–2004, jolloin se pelasi sarjatasoa alempana. Kaudella 2002–2003 Metalist jäi sarjassa viimeiseksi, vaikka oli edelliskaudella taistellut tiukasti eurocup-paikoista. Joukkue kuitenkin voitti divisioonamestaruuden ja nousi välittömästi takaisin pääsarjaan kaudeksi 2004–2005. Viime vuosina Metalist on lukeutunut Ukrainan kärkijoukkueisiin suurseurojen Dynamon ja Šah’tarin takana. Kausina 2006–2007 ja 2007–2008 se saavutti pronssia ja pääsi jälkimmäisellä kaudella UEFA-cupin ensimmäiselle kierrokselle. Kaudella 2008–2009 se selvitti tiensä 16 parhaan joukkoon. Metalist sai Ukrainan pääsarjassa pronssia myös kaudella 2008–2009 ja pronssiputki jatkui kausilla 2009–2010, 2010–2011 ja 2011–2012. Eurooppa- liigassa se selviytyi kaudella 2009–2010 play-off -kierrokselle, kaudella 2010–2011 32 parhaan joukkoon ja kaudella 2011–2012 puolivälieriin. Seura meni konkurssiin vuonna 2016 talousrikoksista epäillyn omistajan Serhi Kurtšenkon paettua syytteitä Venäjälle. Metalistin perinnettä jatkamaan perustettiin uusi seura FK Metalist 1925, joka pelaa kaudella 2017–2018 kolmannella sarjatasolla. ==Saavutukset== * Neuvostoliiton cupin voitto 1988, kakkossija 1983 * Ukrainan cupin kakkossija 1992 * Ukrainan pääsarjan pronssi 2007, 2008, 2009, 2010, 2011 ja 2012 ==Aiheesta muualla== * Virallinen sivu * Kannattajayhdistyken sivu Metalist Harkova Luokka:Harkova Luokka:Vuonna 1925 perustetut urheiluseurat
Bizarre Domination

Bizarre Domination on Terveiden Käsien vuonna 1992 levyttämä EP, jonka julkaisi Alternative Action Records. Se nauhoitettiin Soundmix-Studiolla 29. maaliskuuta 1992. EP:llä on viisi kappaletta ja se on tunnettuja suomalaisia hardcore punk-julkaisuja. == Kappaleet == # # # # # == Kokoonpano == * Läjä – laulu * Maike – kitara * Lene – basso * Tilli – rummut ==Lähteet== * Bizarre Domination Meteli.netissä * Bizarre Domination Suomen Äänitearkiston sivuilla *Fono.fi - Äänitetietokanta: Bizarre Domination * Finnmusic.net: Terveet Kädet: Bizarre Domination * Meteli.net: Terveet Kädet -Diskografia === Viitteet === Luokka:Vuoden 1992 EP:t Luokka:Terveiden Käsien EP:t
Vasja Bajc

Vasja Bajc (s. 19. tammikuuta 1962) on slovenialainen mäkihyppääjä, joka sittemmin on menestynyt valmentajana. Bajcin uran parhaimmat vuodet ajoittuivat 1980-luvulle, jolloin Slovenia kuului vielä Jugoslaviaan. Hänen paras henkilökohtainen sijoituksensa maailmancupin osakilpailussa oli viides sija vuonna 1980 Planicassa käydyssä normaalimäen kilpailussa. Vuonna 1984 Bajc hyppäsi Jugoslavian viidenneksi sijoittuneessa joukkueessa joukkuemäen MM-kisoissa. Hyppyuransa jälkeen Bajc on tehnyt pitkän valmennusuran. Vuosina 1994–2002 hän valmensi Japanin mäkimaajoukkuetta maan huippuvuosina, ja toimi sen jälkeen Alankomaiden ja Ruotsin päävalmentajana. Tšekin maajoukkuetta hän valmensi vuosina 2004–2006, jolloin Jakub Janda saavutti kaksi arvokisamitalia sekä maailmancupin kokonaiskilpailun ja mäkiviikon voiton. Tämän jälkeen hän toimi kotimaansa Slovenian joukkueen valmentajana tammikuuhun 2007. Myöhemmin samana vuonna Bajc nimettiin Turkin maajoukkueen päävalmentajaksi.http://www.skijumping.pl/wiadomosci/7424/Vasja-Bajc-trenerem- Turkow/ == Lähteet == Luokka:Slovenialaiset mäkihyppääjät Luokka:Slovenialaiset mäkihyppyvalmentajat Luokka:Vuonna 1962 syntyneet Luokka:Elävät henkilöt
Graça Aranha

José Pereira da Graça Aranha (tav. Graça Aranha, 21. kesäkuuta 1868 São Luis, Maranhão Brasilia – 26. tammikuuta 1931 Rio de Janeiro, Brasilia) oli brasilialainen juristi, diplomaatti ja kirjailija. Hän oli yksi Brasilian kirjallisuuden akatemian perustajista ja brasilialaisen modernismin uranuurtajia. Hänen mukaansa on nimetty Graça Aranha -kirjallisuuspalkinto. ==Teokset== * Canaã, 1902 * Malazarte, 1911 * Estética da Vida, 1921 * Correspondência de Machado de Assis e Joaquim Nabuco, 1923 * O Espírito Moderno, 1924 * Manifesto de Marinetti e seus companheiros, 1926 * A viagem maravilhosa, 1929 * O meu próprio romance, 1931 * Obra Completa, org. Afrânio Coutinho, 1969 (kootut teokset) Luokka:Brasilialaiset diplomaatit Luokka:Brasilialaiset kirjailijat Luokka:Portugalinkieliset kirjailijat Luokka:Vuonna 1868 syntyneet Luokka:Vuonna 1931 kuolleet
Auranmaan Viikkolehti

Auranmaan Viikkolehti on tilattava paikallislehti, joka ilmestyy Auranmaan talousalueella. Lehden toimitus sijaitsee Pöytyän kunnassa, Kyrön taajamassa. Lehti ilmestyy kaksi kertaa viikossa, tiistaisin ja perjantaisin. Lehteä julkaisee Priimus Media Oy, joka on osa TS-Yhtymää. Lehti leviää Pöytyälle, Oripäähän, Tl Koskelle, Marttilaan ja Auraan sekä Tarvasjoelle Liedossa. == Historia == Vuonna 1926 ilmestyi ensimmäinen lehti, silloiselta nimeltään Kunnallinen Viikkolehti. Vuonna 1998 Kunnallinen Viikkolehti muutti nimensä nykyiseksi Auranmaan Viikkolehdeksi. ==Levikin kehitys== Auranmaan Viikkolehden levikki vuosina 2006–2014: ImageSize = width:700 height:300 PlotArea = left:50 right:40 top:20 bottom:20 TimeAxis = orientation:vertical AlignBars = justify Colors = id:gray1 value:gray(0.9) DateFormat = yyyy Period = from:0 till:10000 ScaleMajor = unit:year increment:2000 start:0 gridcolor:gray1 PlotData = bar:2006 color:gray1 width:1 from:0 till:8977 width:15 text:8977 textcolor:red fontsize:8px bar:2007 color:gray1 width:1 from:0 till:8894 width:15 text:8894 textcolor:red fontsize:8px bar:2008 color:gray1 width:1 from:0 till:8890 width:15 text:8890 textcolor:red fontsize:8px bar:2009 color:gray1 width:1 from:0 till:8856 width:15 text:8856 textcolor:red fontsize:8px bar:2010 color:gray1 width:1 from:0 till:8752 width:15 text:8752 textcolor:red fontsize:8px bar:2011 color:gray1 width:1 from:0 till:8730 width:15 text:8730 textcolor:red fontsize:8px bar:2012 color:gray1 width:1 from:0 till:8601 width:15 text:8601 textcolor:red fontsize:8px bar:2013 color:gray1 width:1 from:0 till:8460 width:15 text:8460 textcolor:red fontsize:8px bar:2014 color:gray1 width:1 from:0 till:8129 width:15 text:8129 textcolor:red fontsize:8px == Lähteet == Luokka:Suomalaiset paikallislehdet Luokka:TS-Yhtymä Luokka:Pöytyä
Hryhori Surkis

Hryhori Myh’ailovytš Surkis (; s. 4. syyskuuta 1949 Odessa) on ukrainalainen poliitikko, suurliikemies ja oligarkki. Korrespondent-lehti arvioi hänen ja hänen veljensä yhteisomistuksen arvoksi 530 miljoonaa Yhdysvaltain dollaria vuonna 2013. Kansallisuudeltaan hän on juutalainen. Surkis toimi Ukrainan jalkapalloliiton puheenjohtajana vuodesta 2000 lähtien. Hän myös vastasi Ukrainan osalta 2012 EM-kisoista, jotka maa järjesti yhdessä Puolan kanssa. Hän on ollut myös UEFAn hallituksen ja KOK:n jäsen. Vuosina 1993–1998 Surkis toimi Kiovan Dynamon puheenjohtajana. Nykyisin tehtävässä toimii hänen veljensä Ihor. ==Lähteet== ==Aiheesta muualla== * Kuvaus Surkisin veljeksistä Korrespondent-lehden miljardöörilistalla (2013) (korrespondent.net) Luokka:Ukrainalaiset liikemiehet Luokka:Ukrainalaiset oligarkit Luokka:Kansainvälisen olympiakomitean jäsenet Luokka:Urheiluvaikuttajat Luokka:Vuonna 1949 syntyneet Luokka:Elävät henkilöt